WINNER โบรกเชียร์ซื้อเป้า 2.80 บ. ลุ้นกำไร Q2 โตดี ทั้งปีกำไรแตะ 104 ลบ. แถมยีลด์สูง 6.4%
WINNER โบรกเชียร์ซื้อเป้า 2.80 บาท ลุ้นกำไร Q2/65 โตดี ทั้งปีกำไรแตะ 104 ลบ. แถมยีลด์สูง 6.4%
WINNER โบรกเชียร์ซื้อเป้า 2.80 บาท ลุ้นกำไร Q2/65 โตดี ทั้งปีกำไรแตะ 104 ลบ. แถมยีลด์สูง 6.4%
20 มิ.ย. 2565

บล.เคทีบีเอสที ระบุในบทวิเคราะห์วันนี้ (16 มิ.ย.2565) ว่า บริษัท วินเนอร์กรุ๊ป เอ็นเตอร์ไพรซ์ จำกัด (มหาชน) หรือ WINNER แนะซื้อราคาเป้าหมาย 2.80 บาท แนวโน้มกำไรไตรมาส 2/2565 ขยายตัวเทียบช่วงเดียวกันของปีก่อนจากการบริโภคฟื้นตัว
โดยกำไรขยายตัวเทียบช่วงเดียวกันของปีก่อนจาก รายได้รวมขยายตัวเทียบช่วงเดียวกันของปีก่อนจากฐานที่ต่ำในไตรมาส 2/2564 และการบริโภคในประเทศที่ฟื้นตัวหลัง COVID คลี่คลาย อีกทั้งมีมาตรการกระตุ้นการท่องเที่ยวส่งผลบวกต่อกลุ่ม HoReCa สำหรับกำไรที่ลดลงเทียบไตรมาสก่อนหน้าเป็นไปตามฤดูกาล และค่าเงินบาทอ่อนส่งผลต้นทุนสินค้าที่สูงขึ้น
คงประมาณการกำไรสุทธิปี 2565 ที่ 104 ล้านบาท (ลดลง 4% เทียบช่วงเดียวกันของปีก่อน) และกำไรปกติขยายตัว 10% เทียบช่วงเดียวกันของปีก่อนราคาหุ้นทรงตัวเมื่อเทียบกับ SET ใน 1 เดือนที่ผ่านมา มองว่าราคาปัจจุบันน่าสนใจ โดย WINNER เทรดอยู่ที่ 2022E PER14.0x อีกทั้งยังเป็นหนึ่งในหุ้น Dividend Play ที่มี yield สูงถึง 6.4%